ธุรกิจ Mobike คืออะไร มีหลักการทำงานอย่างไร
Mobike เป็นธุรกิจ Bike Sharing ของ บริษัท Hu Weiwei โดยมองว่า การมีจักรยานเป็นของตัวเอง จะต้องห่วง พะวง กลัวหาย ตื่นเช้ามาทำงาน ต้องขี่จักรยานมาจอดใกล้ๆสถานีรถไฟ หาที่จอด หาที่ล็อก แล้วไปทำงาน ขากลับนั่งรถไฟกลับบ้าน กลับมา จักรยานหาย ต้องเดินกลับ แล้วเก็บเงินไปซื้อจักรยานใหม่ หรือถ้าไม่โดนขโมย ก็จะต้องมีค่าใช้จ่ายในการดูและรักษา ต้องหาที่เก็บ ยิ่งจักรยานราคาแพง อะไหล่ก็ยิ่งแพง

Hu Weiwei จึงมองว่า หากมีจักรยานให้เช่า โดยไม่ต้องเอามาคืน ใช้เสร็จแล้วจะจอดไว้ตรงไหนก็ได้ และไม่ต้องกลัวหาย เมื่อต้องการใช้ใหม่ก็กดค้นหาจากแผนที่ในแอปพลิเคชั่น แล้วปลดล็อกด้วยมือถือ แล้วขี่ไปได้เลย

Mobike มีหลักการทำงาน โดยเริ่มด้วยการให้เช่าจักรยานที่ไม่ต้องนำกลับมาคืน ดังนั้นจึงไม่จำเป็นต้องมีสถานที่รับส่งจักรยาน ไม่มีสถานนีสำหรับจอด ในแง่ของการลงทุนแล้ว บริษัทจะไม่ต้องเสียงบประมาณ ไปกับการหาเช่าพื้นที่ เพื่อเป็นจุดรับส่งมอบจักรยาน

เมื่อผู้ใช้ ใช้เสร็จแล้ว สามารถจอดไว้ข้างทางได้เลย ไม่ว่าจะตามซอกซอย หรือในสวนสาธารณะ เพราะที่ตัวจักรยาน ติดตั้งระบบล็อกและ GPRS ทำให้สามารถค้นหาตำแหน่งของจักรยานได้อย่างแม่นยำ ผ่านแอปพลิเคชั่นบนมือถือ เมื่อผู้ใช้ต้องการเช่าจักรยาน เพียงกดค้นหา จะพบจักรยานที่อยู่ใกล้ที่สุด ผู้ใช้ต้องลงทะเบียนชำระเงินมัดจำก่อน หลังจากนั้น ใช้มือถือสแกน QR Code เพื่อปลดล็อก ระบบจะเริ่มคิดค่าบริการ และสามารถเช่าได้ 1 ชั่วโมง

ด้วยวิธีการนี้เอง ทำให้ผู้ใช้ในจีนเกิดความสะดวกสบาย เมื่อไม่ใช่จักรยานของตนเอง จึงไม่ต้องกลัวหาย ไม่ต้องดูแลรักษา และจะเลือกขี่คันไหนก็ได้ และมีจักรยานให้บริการเพียงพอตลอดเวลา ทำให้ความต้องการครอบครองจักรยานลดน้อยลง Mobike จึงเติบโตอย่างรวดเร็ว และขยายไปยังเมืองใหญ่ ๆ ทั่วประเทศจีน
4.ข่าวเศรษฐกิจและการเงิน,1.เทคโนโลยีทางการเงิน & การเงินดิจิทัล